
ΔΕΛΤΙΟ ΤΥΠΟΥ
Δήμος Θηβαίων: Ένα μεγάλο «ευχαριστώ» για την αλληλεγγύη και τη φροντίδα προς τον συνάνθρωπο
  Ο Δήμος Θηβαίων και η Κοινωνική Υπηρεσία αισθάνονται την ανάγκη να εκφράσουν τις θερμότερες ευχαριστίες τους προς  δύο εξαίρετους επιστήμονες και ανθρώπους που στάθηκαν με αυταπάρνηση δίπλα σε έναν μοναχικό συμπολίτη μας στις πιο δύσκολες στιγμές του.

Ιδιαίτερα ευχαριστούμε:

Την Πρόεδρο του Ιατρικού Συλλόγου Θήβας, κ. Φιλιώ Πρωτόπαπα, για την άμεση ανταπόκριση, τη διαρκή μέριμνα και την προσωπική της ευαισθησία.

Τον Καθηγητή Ειδικής Παθολογίας, κ. Ιωάννη Ελευσινιώτη, Διευθυντή του Γ.Ν. «Άγιοι Ανάργυροι», για την άρτια  ιατρική περίθαλψη και την ανθρώπινη φροντίδα  που παρείχε.

Οι ανωτέρω, τιμώντας τον όρκο του Ιπποκράτη, προσέφεραν στον εκλιπόντα συμπολίτη μας —ο οποίος στερούνταν οικογενειακού περιβάλλοντος και οικονομικών πόρων— την απαραίτητη φροντίδα και αξιοπρέπεια έως το τέλος της ζωής του.

Τέτοιες  πράξεις αλτρουϊσμού και  αλληλεγγύης  αναδεικνύουν το κοινωνικό πρόσωπο της ιατρικής κοινότητας και αποτελούν φωτεινό παράδειγμα προς μίμηση για την κοινωνία μας.

